b'\n_START_ARTICLE_\nAnne Halkett\n_START_SECTION_\nJoventut\n_START_PARAGRAPH_\nEl pare de Halkett, Thomas Murray, era tutor dels nens del rei Jaume I d\'Anglaterra. M\xc3\xa9s tard esdevingu\xc3\xa9 membre de l\'equip directiu de l\'Eton College. La seva mare era institutriu dels nens del rei. Quan Thomas Murray va morir, Halkett va ser educada per la seva mare. Va aprendre franc\xc3\xa8s, dansa, medicina, m\xc3\xbasica, costura, religi\xc3\xb3 i cirurgia. La seva educaci\xc3\xb3 religiosa era extensa, i va llegir la B\xc3\xadblia, deia oracions di\xc3\xa0ries i anava a l\'esgl\xc3\xa9sia regularment.\n_START_SECTION_\nBiografia\n_START_PARAGRAPH_\nLa primera relaci\xc3\xb3 amorosa de Halkett va ser amb Thomas Howard. Tot i que Howard era d\'una fam\xc3\xadlia ben posicionada, no era ric, i aix\xc3\xb2 va generar problemes per acceptar el matrimoni entre les fam\xc3\xadlies. Perqu\xc3\xa8 no actu\xc3\xa9s imprudentment, la seva mare va fer que Anne dorm\xc3\xads amb una altra persona a l\'habitaci\xc3\xb3 i li va prohibir de tornar a veure Howard. Per no desobeir la seva mare, Halkett es va acomiadar de Howard amb els ulls embenats. La seva relaci\xc3\xb3 amb Howard va crear una ruptura entre ella i la seva mare que va durar quatre mesos. Tot i que Howard va jurar que mai es casaria amb una altra dona, m\xc3\xa9s tard va trencar aquesta promesa. Halkett considera als seus escrits que aquell matrimoni va ser infeli\xc3\xa7 per a Howard._NEWLINE_Halkett va tenir una relaci\xc3\xb3 amb el coronel realista Joseph Bampfield. Va col\xc2\xb7laborar amb ell per la causa del realisme durant la Guerra Civil anglesa. Van va rescatar James, Duc de York, (futur Jaume II d\'Anglaterra i VII d\'Esc\xc3\xb2cia) de la captivitat parlament\xc3\xa0ria. Halkett el va disfressar de dona perqu\xc3\xa8 es pogu\xc3\xa9s escapar al continent europeu, i va comentar a la seva autobiografia que "quedava molt bonica". Llavors li va donar alguna cosa per menjar i li va enviar un past\xc3\xads especial que sabia que li va agradaria. Sembla que Halkett esperava que s\'acabarien casant. Tanmateix, Bampfield es volia mantenir vidu fins que va con\xc3\xa8ixer que la seva dona encara era viva._NEWLINE_Halkett practicava la medicina a Esc\xc3\xb2cia. M\xc3\xa9s tard esdevingu\xc3\xa9 institutriu a la casa de James Halkett, un vidu amb dues filles. S\'hi va casar el 1656. Durant el seu primer embar\xc3\xa0s va escriure The Mother\'s Will to her Unborn Child, el manuscrit del qual es pot trobar a la Biblioteca Nacional d\'Esc\xc3\xb2cia. Halkett se sentia afortunadament d\'haver estat casada amb James durant 20 anys. Quan va morir es va quedar amb els diners insuficients per ajudar la seva fam\xc3\xadlia, i va centrar la seva vida en formar nens de la noblesa a casa seva. Les dificultats financeres van reduir-se quan Jaume II va decidir proporcionar-li una pensi\xc3\xb3 per servir-lo durant la Guerra Civil anglesa._NEWLINE_Quan va morir, Halkett va deixar escrits 21 folis i quatre volums manuscrits que escrits entre 1644 i els \xc3\xbaltims anys de 1690. Aquests manuscrits estan a la Biblioteca Nacional d\'Esc\xc3\xb2cia.\n_START_SECTION_\nEscrits\n_START_PARAGRAPH_\nEls escrits de Halkett inclouen una extensa autobiografia, meditacions religioses i Instruccions per la Joventut. Per Halkett, escrivint sobre el que havia llegit, els seus somnis, i les seves esperances pels seus fills era una part de les seves devocions dom\xc3\xa8stiques di\xc3\xa0ries i un plaer. Els seus escrits religiosos semblen compostos durant un per\xc3\xadode de cinquanta-cinc anys (1644\xe2\x80\x9399)._NEWLINE_L\'autobiografia \xc3\xa9s un record franc d\'esdeveniments personals i pol\xc3\xadtics durant la Guerra Civil anglesa. Va ser escrit entre 1677 i 1678. Halkett explica amb detall les seves relacions amoroses i el seu matrimoni. Est\xc3\xa0 escrit amb suspens narratiu, i el di\xc3\xa0leg s\'utilitza per capturar les emocions de Halkett i seus amants.'